En 39-årig mand har været eftersøgt af Nordjyllands Politi siden den 15. november. Mandag sluttede politiets eftersøgningen, da den 39-årige mand meldte sig selv. Han er mistænkt for at stå bag en række villa-indbrud i Nordjylland og blandt andet for at have forbindelse til adskillige værdifulde tyvekoster, som politiet fandt under en ransagning i Himmerland den 14. november 2018. Manden ville i første omgang ikke melde sig selv til politiet. Derfor valgte Nordjyllands Politi at efterlyse manden i offentligheden i december. - Der har været rigtig mange henvendelser i sagen, og det vil vi gerne takke for. Det er en stor hjælp, siger Mikkel Brügmann, efterforskningsleder i sagen. Den 39-årige mand blev fremstilles i grundlovsforhør ved Retten i Aalborg  tirsdag, hvor han blev varetægtsfængslet frem til d. 31. januar.

Opsummering:
En 39-årig mand, som har været eftersøgt af Nordjyllands Politi i knap to måneder, har nu meldt sig selv til Nordjyllands Politi. I dag fremstilles han i grundlovsforhør.